હૈદરાબાદના કી પ્લેયર્સની વાત કરીએ તો, ગત મેચમાં શાનદાર ઈનિંગ રમનારા શિખર ધવન પાસેથી ટીમને ઘણી આશા હશે. કેપ્ટન કેન વિલિયમ્સન, મનીષ પાંડે, રિદ્ધિમાન સહા અને યુસુફ પઠાણ જેવા પ્લેયર્સ પાસેથી ખાસ પ્રદર્શનની આશા રાખી શકાય છે. આ ઉપરાંત બોલિંગમાં સિદ્ધાર્થ કૌલ, ભુવનેશ્વર કુમાર અને રાશિદ ખાને ગત મેચમાં શાનદાર દેખાવ કર્યો હતો, હૈદરાબાદ ઈચ્છશે કે, તેઓ પોતાનું આ પ્રદર્શન જાળવી રાખે. બીજી તરફ મુંબઈ ભલે પોતાની પ્રથમ મેચ હારી ચૂકી હોય પરંતુ તેની પાસે પણ એવા ઘણા ધાકડ પ્લેયર્સ છે જે હૈદરાબાદ પર ભારે પડી શકે છે. કેપ્ટન રોહિત શર્મા ઉપરાંત ઈવિન લુઈસ, પંડ્યા બ્રધર્સ, કેરોન પોલાર્ડ એવા બેટ્સમેનો છે જે બહુ ઓછા સમયમાં વિરોધીઓ પાસેથી મેચ ઝૂંટવી શકે છે. બીજી બાજુ ટી20ના નિષ્ણાત ગણાતા જસપ્રીત બુમરા અને યુવા સ્પિનર મુજિબ-ઉર-રહેમાન પણ પોતાના સ્પેલથી મેચની સ્થિતિ પલટવામાં સક્ષમ છે.